పంకజ్ కుమార్ సింగ్

పంకజ్ కుమార్ సింగ్  (జననం 6 నవంబర్ 1977)  ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు 2025 ఢిల్లీ శాసనసభ ఎన్నికలలో వికాస్‌పురి నియోజకవర్గం నుండి ఎమ్మెల్యేగా ఎన్నికై 2025 ఫిబ్రవరి 20న ఆరోగ్య, కుటుంబ సంక్షేమ, రవాణా & ఇన్ఫర్మేషన్ టెక్నాలజీ శాఖ మంత్రిగా ప్రమాణస్వీకారం చేశాడు. 
జననం, విద్యాభాస్యం 
పంకజ్ కుమార్ సింగ్ 1977 నవంబర్ 6న  , బీహార్ రాష్ట్రం, బక్సర్ లో జన్మించాడు. ఆయన 1998లో బీహార్‌లోని బోధ్ గయలోని మగధ్ విశ్వవిద్యాలయం నుండి డెంటల్ సర్జరీలో బ్యాచిలర్ డిగ్రీని పూర్తి చేశాడు. ఆయన ఢిల్లీ మున్సిపల్ కార్పొరేషన్ (ఎంసీడీ) మాజీ అదనపు కమిషనర్ దివంగత రాజ్ మోహన్ సింగ్ కుమారుడు. 
రాజకీయ జీవితం
పంకజ్ కుమార్ సింగ్ భారతీయ జనతా పార్టీ పార్టీ ద్వారా రాజకీయాల్లోకి వచ్చి వివిధ హోదాల్లో పని చేసి ఢిల్లీ మున్సిపల్ కార్పొరేషన్ కార్పొరేటర్‌గా ఎన్నికయ్యాడు. ఆయన 2025 ఢిల్లీ శాసనసభ ఎన్నికలలో వికాస్‌పురి నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఆప్ అభ్యర్థి మహిందర్ యాదవ్‌పై 12,876 ఓట్ల  మెజారిటీతో గెలిచి తొలిసారి ఎమ్మెల్యేగా ఎన్నికై, 2025 ఫిబ్రవరి 20న ఆరోగ్య, కుటుంబ సంక్షేమ, రవాణా & ఇన్ఫర్మేషన్ టెక్నాలజీ శాఖ మంత్రిగా ప్రమాణస్వీకారం చేశాడు.

 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:2025 ఢిల్లీ శాసనసభ్యులు
వర్గం:భారతీయ జనతా పార్టీ రాజకీయ నాయకులు